Fischbach LU
Feschbech (amtlech Fischbach) esch e politischi Gmeind im Wahlkreis Willisou im Kanton Lozärn, Schwiiz.

Geografi 
Feschbech liid am glichnamige Bach a dr Strass vo Zäu uf St. Urban. Zue dr Gmeind ghöred ou na d Wiiler Leimbütz (649 m ü.M.) ond Schönenthül. Vo dr Gmeindsflechi send 80,6 % Landwirtschaftlechi Flechi, 13,9 % Waud, 5,3 % Sidligsflechi ond 0,1 % süschtigi Flechi. Nachbergmeinde vo Feschbech send di lozärnische Gmeinde Autishofe, Grossdietu, Ufhuuse ond Zäu ond Gummiswiu im Kanton Bärn.

Gschicht 
Feschbech esch zom erschte Mau gnamsed worde im Jahr 1224 aus Viscebach.

Bevölkerig 
Quälle: Bundesamt für Statistik 2005

Dr Uusländeraateil esch 2010 bi 10,7 % gläge.

Religion 
70,1 % vo dr Iiwooner send im Jahr 2000 römisch-katholisch gsii, 18 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 2,0 %, CVP 30,3 %, FDP 14,1 %, GLP 0,5 %, GP 2,1 %, SP 1,8 %, SVP 45,9 %, Süschtigi 3,2 %.

D Gmeindspräsidentin vo Feschbech esch d Martha Stöckli-Riedweg (Stand Februar 2016).

Wirtschaft 
D Arbetslosigkeit esch im Jahr 2011 bi 1,8 % gläge.

Sprach ond Dialäkt 
Bi dr Volkszellig 2000 hend vo dr 678 Iiwohner 94 % Dütsch aus Houptsprach aagää, 0,6 % Italienisch ond 5,4 % anderi Sprache.

Dr hochalemannisch Dialäkt vo Feschbech ghört zue dr Übergangsmundarte zwösche dr Weschtschwiizer ond dr Oschtschwiizer Dialäkt.

Weblink 

 www.fischbach-lu.ch

Fuessnote 

Ort (Kanton Lozärn)